Budyšin (SN/MiR). Strukturna změna Budyski region wužaduje. Tak zaběratej so město kaž tež jeho rada hižo dlěje z projektami přichoda. Měšćanske zarjadnistwo je so w běhu zašłych lět intensiwnje ze stejnišćemi za wuwiće nowych industrijnych a přemysłowych płonin zaběrało. Při tym widźa wobdźěleni po dlěšim wotwažowanju, zo měli přemysłowe a industrijne pasmo juh za tajke wužiwać.
Błótowske towarstwo zastupuje zajimy gmejnow, towarstwow, předewzaćow a institucijow w regionje. W času koronapandemije je wone sobustawam poboku a jich z wažnymi informacijemi zastaruje. Nimo toho žadaja sej za potrjechene zawody skónčnje planowansku wěstotu. Wšako ma so sezona přihotować.
Lubin (SN/BŠe). Wšitke žiwjenske wobłuki ćerpja pod ćežkimi wuměnjenjemi koronawirusa dla. Takle začuwa to tež Błótowske towarstwo, kotrež w času pandemije swojich čłonow – gmejny, towarstwa, předewzaća a institucije w regionje swěrnje podpěruje. Na swojej internetnej stronje informuje mjez druhim wobšěrnje wo spěchowanskich a podpěranskich móžnosćach. Wšitke relewantne informacije wšak zarjadnišća jenož na swójskich internetnych stronach wozjewjeja. Błótowske towarstwo je internetne kontakty znosyło a přehlad wutworiło, štož je čłonam pomoc.
Budyšin (SN). Za něhdźe 500 třěchikryjerjow w Budyskim wokrjesu płaći nowa delnja tarifowa hranica. Wot 1. januara maja wukubłani fachowcy prawo na 14,10 eurow na hodźinu, štož je 3,7 procentow wjace hač dotal. Wo tym informuje nětko dźěłarnistwo twarstwo-agrar-wobswět (IG Bau) wuchodneje Sakskeje a namołwja sobudźěłaćerjow mjenowaneho wobłuka swoje mzdowe wotličenje přepruwować. „Štóž njeje wyšu mzdu dóstał, měł so na dźěłarnistwo wobroćić“, zdźěli předsyda wobwoda Peter Schubert.
Zdobom dźěłarnistwo na fachowcow apeluje, na jasnu powyšenu tarifowu mzdu wobstać. „Najebać pandemije třěchikryjerjo z połnej paru dźěłaja. Něchtó njeměł so pod hódnotu předać“, Schubert wuzběhny. Prawo na tarifowu mzdu maja sobustawojo dźěłarnistwa, kotrychž předewzaće je čłon třěchikryjerskeho zjednoćenstwa. Nimo toho je so nětko tež prewentiwne zastaranje w starobje wuchodoněmskich zawodow změniło. Ćežkeho ćělneho dźěła dla přistajeni lědma hač do wuměnkarskeje staroby w branši dźěłaja a maja tohodla mjenje renty. Nětko maja dźěłodawarjo wyše přinoški płaćić, w zdźělence IG BAU rěka.
Pjeć partnerow z Pólskeje a Němskeje tuchwilu hromadźe dźěła, zo bychu přirodne a kulturne namrěwstwo w geoparku Mužakowski zahork zachowali. Dźe wo šěsć projektowych wobsahow.
Derbno (JoS/SN). Geopark UNESCO Mužakowski zahork je jedyn z 161 tajkich parkow w 44 krajach. Wón je jedyn z jenož štyrjoch transnacionalnych geoparkow, dokelž wupřestrěwa so po němskim a pólskim teritoriju. Z toho wurosćace němsko-pólske zhromadne dźěło je samozrozumliwe w prócowanju, zo budźe park za wopytowarjow hišće znaćiši a přićahliwiši. K tomu słuži zhromadny interreg-projekt z titlom „Geopark UNESCO Mužakowski zahork – zhromadne namrěwstwo w němsko-pólskim pomjeznym rumje“ za dobu 2014–2020, kotryž bu aktualnje wo lěto podlěšeny.
Marketingowa towaršnosć Hornja Łužica-Delnja Šleska (MGO ) ma korony dla problemy z wabjenjom a sadźi na partnerstwa kaž ze Serbskim ludowym ansamblom.
Dagmar Steuer z Wojerec je prěnju łuku za sadźenje rostlin załožiła. Dale je wona hosćićelka Wojerowskeje wikowanskeje iniciatiwy a aktiwna partnerka mnohe powšitkownowužitne projekty nastupajo. Silke Richter je so z njej wo dotal docpětym a wo nowych zaměrach rozmołwjała.
Zo byšće swój team zesylnili, pytaće zahrodnikarja, ratarja abo přidružnika. Što za tym tči?
Plany za přichodny železniski wobchad mjez Drježdźanami a Wojerecami hač do Złeho Komorowa ze stron politiki su jasne. W detailu pak je hišće mnoho problemow, kaž namjet strony Zwjazk 90/Zeleni wujewja.
Kamjenc (SN/UM). Z ćahom z Drježdźan přez Kamjenc do Wojerec abo Złeho Komorowa jěć – haj rady! Toho su sej mjeztym wšitcy přezjedni, kotřiž w regionalnym wosobowym bliskowobchadźe skutkuja. W zwisku ze strukturnej změnu su za to tež pjenjezy k dispoziciji, štož bě před pjeć lětami hišće njepředstajomne. Rozdźělne pak su měnjenja nastupajo prašenje, wot hdy budźe železniski zwisk móžny. Mjeztym zo wobchadny zwjazk Hornje Łobjo (VVO) časowy wobłuk „hač do lěta 2030“ předwidźi, chcedźa Zeleni Sakskeje tónle zaměr hižo prjedy docpěć. Za to su swójski koncept za tak mjenowany „předběhowy wobchad“ na čarje přichodneje měšćanskoželezniskeje čary 7 nastajili, kotraž ma wot Drježdźanskeho hłowneho dwórnišća přez Kamjenc hač do Wojerec resp. Złeho Komorowa wjesć.
Zhorjelski wokrjes chce so dale k wuspěšnemu hospodarskemu stejnišću wuwić. Fakty pokazuja, zo su na dobrym puću. Přiwšěm su zamołwići brošurku z datami a faktami kaž tež marketingowe kampanje zdźěłali.
ces_Latn slk_Latn pol_Latn szl_Latn szl_Latn szl_Latn szl_Latn pol_Latn ces_Latn hrv_Latn ces_Latn szl_Latn hrv_Latn